Jyenevadagi biznes aviatsiyasi ko‘rgazmasida Honda o‘zining yangi samolyoti - Elite II’ni taqdim etdi. Ishlab chiqaruvchi biznes-jyetni o‘z sinfidagi «eng tez va uzoq masofaga uchuvchi» deya ta’riflagan. Foto: Honda Elite II ikkita GE Honda HF120 dvigateli bilan jihozlangan. Uning maksimal tezligi soatiga 782 kmni tashkil etadi. Parvoz qilishi uchun 1128 metr masofa kifoya qiladi. Parvoz masofasi 2865 kmga teng. Boeing Business Jet bilan solishtirganda Honda’ning biznes-jyeti saloni juda kamtarona ko‘rinadi. Shunga qaramay, uning saloni o‘z sinfidagi samolyotlarnikiga qaraganda yaxshigina keng: uchuvchilarnikidan tashqari 4 ta qulay va hashamatli o‘rindiq, hojatxona hamda yuklar uchun 1,5 m3 dan ortiqroq joy mavjud. Elite II to‘liq avtomatik qo‘nish tizimiga ega bo‘lgan.